นายกรัฐมนตรี ขอทุกฝ่ายรอการประกาศผลการเลือกตั้งอย่างเป็นทางการจาก กกต. ระบุขอเสนอตั้งรัฐบาลแห่งชาติต้องกลับไปดูข้อกฎหมาย
นายกรัฐมนตรี ขอทุกฝ่ายรอการประกาศผลการเลือกตั้งอย่างเป็นทางการจาก กกต. ระบุขอเสนอตั้งรัฐบาลแห่งชาติต้องกลับไปดูข้อกฎหมายพลเอก ประยุทธ์ จันทร์โอชา นายกรัฐมนตรี ยังไม่ขอพูดถึงประเด็นการเมือง โดยขอให้รอการประกาศรับรองผลการเลือกตั้งของคณะกรรมการการเลือกตั้ง หรือ กกต. ซึ่งอยู่ระหว่างการแก้ไขปัญหาและดำเนินกระบวนการ โดยย้ำว่าขอให้ทุกฝ่ายรอความชัดเจนหลังการประกาศรับรองผลการเลือกตั้ง หลังวันที่ 9 พฤษภาคม 2562 ซึ่งทุกอย่างจะเป็นไปตามขั้นตอน และโดยส่วนตัวยืนยันว่า ดำเนินการตามกฎหมาย พร้อมขอให้ทุกฝ่ายอย่าขยายประเด็น หรือให้ต่างประเทศต้องเข้ามาเกี่ยวข้องกับปัญหาภายใน เนื่องจากทุกปัญหาจะต้องใช้กฎหมายของไทยในการแก้ปัญหาส่วนแนวคิดที่เชิญตัวแทนทูต 12 ประเทศ ร่วมสังเกตการณ์คดีของนายธนาธร จึงรุ่งเรืองกิจ หัวหน้าพรรคอนาคตใหม่นั้น นายกรัฐมนตรีมอบหมายให้กระทรวงการต่างประเทศ ติดตามข้อเท็จจริง ว่าเป็นการเชิญตัวแทนทูตจริงหรือไม่ และย้ำว่าการดำเนินการที่ผ่านมาเป็นไปตามข้อกฎหมาย และเหตุต้องให้ศาลทหารพิจารณา เนื่องจากคดีเกิดขึ้นในข่วงปี 2558 ซึ่งอยู่นะหว่างการบังคับใช้คำสั่ง คสช. เพราะสถานการณ์บ้านเมืองยังไม่สงบเรียบร้อย คดีลักษณะดังกล่าว จึงต้องพิจารณาโดยศาลทหาร และแม้จะมีการปลดล็อคคำสั่งแล้ว แต่กฎหมายไม่สามารถมีผลย้อนหลังไปเปลี่ยนแปลงกรณีที่เกิดขึ้นได้ขณะที่ข้อเสนอของฝ่ายการเมืองในการตั้งรัฐบาลแห่งชาติ จะต้องดูในข้อกฎหมาย และข้อบัญญัติของรัฐธรรมนูญ เนื่องจากไม่สามารถกำหนดกฎกติกาเองได้ แต่เห็นว่า ในขณะนี้ ขั้นตอนการประกาศผลและการจัดตั้งรัฐบาลที่มาจากการเลือกตั้งยังไม่แล้วเสร็จ ดังนั้น จึงไม่ทราบเจตนาของผู้เสนอแนวคิด